ສະພາບອາກາດ ທີ່ຮ້ອນເອົ້າຂຶ້ນ ອາດຈະພາ ໃຫ້ມີ​ຟ້າຜ່າ ຫຼາຍຂຶ້ນ
ພວກນັກ​ພະຍາກອນອາກາດ​ ເຕືອນ​ວ່າ​ ອັນຕະລາຍ​ ອີກ​ຢ່າງ​ນຶ່ງ ທີ່​ອາດມາພ້ອມ ກັບສະພາບອາກາດ ຮ້ອນເອົ້າຂອງໂລກ ກໍຄື ຈະ​ມີ​ຟ້າຜ່າຫຼາຍຂຶ້ນ.
ບັນດານັກພະຍາກອນອາກາດທຳນາຍວ່າ ອັນຕະລາຍອີກຢ່າງ ນຶ່ງ ທີ່ອາດມາພ້ອມ ກັບສະພາບອາກາດຮ້ອນເອົ້າຂອງໂລກນັ້ນ ແມ່ນຈະມີຟ້າຜ່າຫຼາຍຂຶ້ນ ບັນດານັກຊ່ຽວຊານ ຂຽນລົງໃນວາລະສານວິທະຍາສາດ ທີ່ກ່າວ ວ່າ ອາດຈະມີຟ້າຜ່າ ລົງສູ່ໂລກເພີ້ມຂຶ້ນເຖິງ 50 ເປີເຊັນ ພາຍໃນ ທ້າຍສັດຕະວັດນີ້ ພວກເຂົາເຈົ້າ ນຳໃຊ້ 11 ຕົວແບບ ຂອງສະພາບດິນຟ້າອາກາດ ທີ່ແຕກຕ່າງກັນ ທີ່ກຳນົດອອກມາວ່າ ອຸນຫະພູມຂອງໂລກຈະສູງ ຂຶ້ນ 4 ອົງສາ Celsius ພາຍໃນປີ 2100 ນີ້ ການທີ່ໂລກມີອຸນຫະພູມອົບເອົ້າຂຶ້ນນີ້ ໝາຍຄວາມວ່າ ຈະມີຄວາມປຽກຊຸ່ມ ຢູ່ໃນອາກາດ ຕື່ມຂຶ້ນ ທີ່ເຮັດໃຫ້ມີລົມພາຍຸ ທີ່ມີຟ້າຮ້ອງຟ້າຄະນອງຮ້າຍແຮງຫຼາຍຂຶ້ນ ຟ້າຜ່າທີ່ເພີ້ມຫຼາຍຂຶ້ນນັ້ນ ອາດຈະເຮັດໃຫ້ມີຜູ້ຄົນ ທີ່ຖືກຟ້າຜ່າຫຼາຍຂຶ້ນ ໄຟໄໝ້ປ່າ ຫຼາຍ ຂຶ້ນຕື່ມ ຊຶ່ງເປັນອັນຕະລາຍ ຢ່າງໃຫຍ່ຫລວງສຳຫລັບສັດປ່າຕ່າງໆ